На основу члана 10. Правилника о условима и мерилима за избор корисника за доделу помоћи намењене за побољшање услова становања породица интерно расељених лица кроз куповину сеоске куће са окућницом, односно одговарајуће непокретности и доделу помоћи у грађевинском и другом материјалу односно опреми (мали грант) за поправку или адаптацију предметне сеоске куће са окућницом односно одговарајуће непокретности намењене становању број III-08-561-3/2021, од 08.06.2021 године, а у складу са Ставом 1. Решења о образовању Комисија за избор корисника за доделу помоћи за побољшање услова становања породица интерно расељених лица кроз куповину сеоске куће са окућницом и доделом помоћи у грађевинском и другом материјалу за адаптацију предметне сеоске куће, образована решењем бр. II-00-06-2/575/2021 дана 21.05.2021.године. (у даљем тексту: Комисија, расписује дана 01.09.2021.године.

**ЈАВНИ ПОЗИВ**

**(Обновљен)**

**ЗА ИЗБОР КОРИСНИКА ПОМОЋИ ЗА ПОБОЉШАЊЕ УСЛОВА СТАНОВАЊА ПОРОДИЦА ИНТЕРНО РАСЕЉЕНИХ ЛИЦА, КОЈА ЖИВЕ НА ТЕРИТОРИЈИ ГРАДСКЕ ОПШТИНЕ МЛАДЕНОВАЦ, КРОЗ КУПОВИНУ 3 (три) СЕОСКЕ КУЋЕ СА ОКУЋНИЦОМ ОДНОСНО ОДГОВАРАЈУЋЕ НЕПОКРЕТНОСТИ И ДОДЕЛУ ПОМОЋИ У ГРАЂЕВИНСКОМ И ДРУГОМ МАТЕРИЈАЛУ ОДНОСНО ОПРЕМИ ЗА ПОПРАВКУ ИЛИ АДАПТАЦИЈУ ПРЕДМЕТНЕ СЕОСКЕ КУЋЕ СА ОКУЋНИЦОМ, ОДНОСНО НЕПОКРЕТНОСТИ**

**1.** Помоћ за побољшање услова становања за куповину 3 ( три ) сеоске куће са окућницом (у даљем тексту: Помоћ) може да оствари интерно расељено лице и чланови његовог породичног домаћинства који живе на територији Градске општине Младеновац (у даљем тексту: Општина).

**2.** Уговором о сарадњи бр. II-00-06-2/448/2021 од 06.05.2021. године на реализацији помоћи за побољшање услова становања породица интерно расељених лица кроз куповину 4(четири) сеоске куће са окућницом, и доделу помоћи у грађевинском и другом материјалу односно опреми (мали грант) за поправку или адаптацију предметне сеоске куће са окућницом, под следећим условима по породичном домаћинству и то: - максимални износ Помоћи за побољшање услова становања не може прећи износ од 1.500.000.00 динара корисника и то: 1.300.000,00 динара, за куповину сеоске куће и 200.000,00 динара, за доделу помоћи намењену за грађевински и други материјал за поправку или адаптацију предметне сеоске куће са окућницом.

Изабрани корисник Помоћи може да учествује сопственим средствима у купопродајној цени сеоске куће са окућницом односно одговарајуће непокретности намењене становању у износу до 50% од износа који се одобрава за куповину сеоске куће са окућницом односно одговарајуће непокретности намењене становању из става 2. тачка 1. члан 2. Правилника.

**I** - Вредност Уговора је 6.000.000,00 РСД.

Одлуком о додели помоћи бр.III-08-561-3-06/2021 од 22.07.2021.године, изабран је 1(један) подносилац захтева.

**Преостала средстава су 4.500.000,00 РСД.**

**КРИТЕРИЈУМИ**

Критеријуми за доделу Помоћи утврђени су Правилником о условима и мерилима, поступку и начину рада Комисије за избор корисника.

**УСЛОВИ ЗА ИЗБОР КОРИСНИКА**

Подносилац пријаве на јавни позив за куповину сеоске куће са окућницом и додатне помоћи за грађевински материјал за поправку или адаптацију предметне сеоске куће са окућницом (у даљем тексту: Подносилац пријаве) и чланови његовог породичног домаћинства треба да испуне следеће услове:

1. да је Подносилац пријаве евидентиран као интерно расељено лице или поседује легитимацију интерно расељеног лица;
2. да Подносилац пријаве и чланови породичног домаћинства наведени у пријави имају боравиште/пребивалиште на територији градске општине Младеновац;
3. да су Подносилац пријаве и чланови продичног домаћинства смештени у колективном центру/неадекватном приватном смештају;
4. да Подносилац пријаве и чланови породичног домаћинства не поседују непокретност у Републици Србији ван Косова и Метохије или у другој држави, а којом могу да реше своје стамбено питање;
5. да Подносилац пријаве и чланови породичног домаћинства не могу да користе непокретност коју поседују на АП Косову и Метохији;
6. да Подносилац пријаве и чланови породичног домаћинства нису заменили, обновили или отуђили непокретност на АП Косову и Метохији, а којом би могли безбедно да реше своје стамбено питање;
7. да Подносилац пријаве и чланови породичног домаћинства нису корисници другог програма за побољшање услова становања или повратка, којим би могли да реше или су решили своје стамбено питање;
8. да сеоска кућа са окућницом којом Подносилац пријаве подноси пријаву на јавни позив испуњава основне услове за живот и становање и да су предметна сеоска кућа и земљиште на којој се иста налази уписана у катастру непокретности на име продавца и без терета, осим уколико је реч о забележби обавезе плаћања накнаде за пренамену земљишта, уколико постоји право стварних службености на непокретности која је предмет купопродаје и другe забележбe правних чињеница које за исход немају престанак или пренос стварних права на предметној непокретности;
9. да је сеоска кућа за коју Подносилац пријаве подноси пријаву на јавни позив уписана у катастру непокретности као:

* непокретност која је предузета из земљишних књига или
* непокретност изграђена пре доношења прописа о изградњи или
* непокретност изграђена на основу грађевинске дозволе, односно одобрења за градњу за коју је издата употребна дозвола или
* непокретност уписана по Закону о озакоњењу објекта или
* да је предметна сеоска кућа у поступку легализације, односно озакоњења који још није завршен, а да је на земљишту на коме се налази сеоска кућа за коју Подносилац пријаве подноси Пријаву на јавни позив дозвољена индивидуална стамбена градња.

Поступак легализације, односно озакоњења из става 1. тачке 9) члан 3. Правилника мора бити завршен најкасније до доношења Одлуке о решавању стамбених потреба интерно расељених лица са листом корисника рангираних према реду првенства на основу испуњености услова и броја освојених бодова (у даљем тексту: Одлука).

1. да Подносилац пријаве и чланови његовог породичног домаћинства наведени у Пријави нису у крвном, адоптивном или тазбинском сродству са продавцем предметне непокретности.

# МЕРИЛА ЗА ИЗБОР КОРИСНИКА

Ред првенства за доделу Помоћи утврђује се на основу броја бодова које Подносилац пријаве на Јавни позив за куповину сеоске куће са окућницом и додатне помоћи намењене за грађевински материјал за поправку или адаптацију предметне сеоске куће са окућницом (у даљем тексту: Јавни позив) оствари, а према следећим мерилима:

1. број чланова породичног домаћинства: по члану породичног домаћинства - 10 бодова; максималан број бодова који се може добити на основу овог мерила износи - 50 бодова.
2. број малолетне деце у породичном домаћинству:
   1. породично домаћинство до двоје малолетне деце - 10 бодова;
   2. породично домаћинство са троје или више малолетне деце - 20 бодова;
3. број малолетне деце или деце на редовном школовању у једнородитељском породичном домаћинству:
   1. домаћинство са једним дететом - 10 бодова;
   2. домаћинство са двоје деце - 20 бодова;
   3. домаћинство са троје или више деце - 30 бодова;
4. породично домаћинство са дететом са инвалидитетом или сметњама у развоју: по породичном домаћинству - 20 бодова;
5. стамбена ситуација Подносиоца пријаве и чланова његовог породичног домаћинства:
   1. породично домаћинство смештено у колективном центру-10 бодова
   2. породично домаћинство које станује у изнајмљеном простору без основних хигијенско-санитарних услова-20 бодова
6. материјални положај породичног домаћинства:
   1. породично домаћинство са приходима већим или у висини од 50% последње просечне месечне зараде без пореза и доприноса у привреди Републике Србије, по члану - 10 бодова(по породичном домаћинству);
   2. породично домаћинство са приходима испод 50% последње просечне месечне зараде без пореза и доприноса у привреди Републике Србије, по члану - 20 бодова (по породичном домаћинству).

Приликом бодовања пријава по тачки 6) овог члана приходи се обрачунавају по члану породичног домаћинства, а бодови се додељују породичном домаћинству. Максимални број бодова који може бити додељен породичном домаћинству по овом основу је 20.

1. смањење или губитак радне способности или телесно оштећење:
   1. по основу смањења или губитка радне способности Подносиоца пријаве или члана породичног домаћинства:

-ако постоји делимична радна способност - 10 бодова;

-ако постоји потпуни губитак радне способности - 20 бодова.

* 1. по основу телесног оштећења Подносиоца пријаве или члана породичног домаћинства:

-за телесно оштећење 100% - 20 бодова;

-за телесно оштећење 90% - 15 бодова;

-за телесно оштећење 80% - 10 бодова;

Ако код истог лица постоји смањење или губитак радне способности и телесно оштећење, Комисија приликом бодовања узима у обзир оно мерило на основу кога то лице добија више бодова и бодује се по члану домаћинства;

1. Болести од већег социо-медицинског значаја, (малигна обољења, бронхијална и срчана астма, тешка опструктивна обољења плућа, активна туберкулоза, инфаркт срца, декомпензована срчана обољења, трансплантација срца, цереброваскуларни инсулт, епилепсија, теже душевне болести, прогресивне нервномишићне болести, парезе и парализе, хемофилија, инсулин зависни дијабетес, хроничне бубрежне инсуфицијенције на дијализама, системске аутоимуне болести, остеомијелитиси, ХИВ инфекције и сл) у складу са прописима о здравственој заштити: Подносилац пријаве или члан његовог породичног домаћинства - 20 бодова( по члану породичног домаћинства);

Oво мерило се примењује по члану породичног домаћинства ако Подносилац пријаве или члан његовог породичног домаћинства нису бодовани по основу тачке 7) подтач. (1) и (2) члан 4. Правилника;

1. регистровано сеоско газдинство – 20 бодова;

Бодови по основу овог мерила додељују се уколико Подносилац пријаве или чланови његовог породичног домаћинства имају регистровано сеоско газдинство.

1. породично домаћинство чији је члан настрадао или нестао у сукобима на просторима бивше Социјалистичке Федеративне Републике Југославије: по настрадалом/несталом члану – 20 бодова.

Уколико два или више Подносилаца пријаве имају исти број бодова, предност ће имати Подносилац пријаве који:

1. има већи број малолетне деце;
2. има већи број чланова породичног домаћинства;
3. има трудну жену у породичном домаћинству;
4. дуже борави на подручју градске општине Младеновац и
5. има мање приходе по члану породичног домаћинства.

**ПОТРЕБНА ДОКУМЕНТАЦИЈА**

Подносилац пријаве на Јавни позив за себе и чланове породичног домаћинства доставља следећу документацију:

1) уредно попуњен и потписан образац Пријаве;

2) фотокопију легитимације интерно расељеног лица (обавезно за Подносиоца пријаве, а за остале чланове породичног домаћинства ако су евидентирани као интерно расељено лице);

3) фотокопију личне карте, очитане личне карте ако је у питању биометријска лична карта са чипом, за све чланове породичног домаћинства са 16 и више година;

4) доказ о стамбеној ситуацији Подносиоца пријаве и чланова његовог породичног домаћинства:

-за домаћинство које станује у изнајмљеном простору без основних хигијенско- санитарних услова-изјава оверена код надлежног органа

-за лица која бораве у неформалном колективном центру-потврда надлежне службе градске општине Младеновац да су лица евидентирана да бораве у неформалном колективном центру;

5) изјаву оверену код надлежног органа да Подносилац пријаве и чланови његовог породичног домаћинства: не поседују непокретност у Републици Србији ван Косова и Метохије или у другој држави, а којом могу да реше своје стамбено питање; не могу да користе непокретност коју поседују на Косову и Метохији; нису заменили, обновили или отуђили непокретност на територији Косова и Метохије, а којом су могли да реше своје стамбено питање; да нису корисници другог програма за побољшање услова становања или повратка којим би могли или су решили своје стамбено питање; да нису у крвном, адоптивном или тазбинском сродству са продавцем предметне некретнине;

6) доказ о приходима:

* Потврда о незапослености из Националне службе за запошљавање за незапослене чланове породичног домаћинства регистроване у Националној служби за запошљавање; у случају да се ради о незапосленом члану породичног домаћинства који није регистрован код Националне службе за запошљавање, изјава оверена код надлежног органа којом се потврђује да је Подносилац пријаве незапослен и да нема приходе;
* Потврда послодавца о висини примања у месецу који претходи месецу подношења пријаве на Јавни позив – за запослене чланове породичног;
* Чек од пензије за месец који претходи месецу објављивања овог Јавног позива или уколико лице не остварује примања по основу пензије – потврда надлежне службе или изјава оверена код надлежног органа да лице не остварује примања по основу пензије у Републици Србији и/или другој држави;

7) За чланове породичног домаћинства узраста од 15-26 година -доказ о школовању

(потврда надлежне образовне иниституције о школовању), уколико ови чланови породичног домаћинства нису на школовању- доказе наведене у тачки 6.овог става (докази о приходима);

8) доказ за породично домаћинство са дететом са инвалидитетом или сметњама у развоју – Решење Комисије за категоризацију деце или мишљење интер-ресорне комисије за децу са телесним инвалидитетом или сметњама у развоју;

9) доказ о смањењу или губитку радне способности или телесном оштећењу – Решење надлежне Комисије о смањењу или губитку радне способности или телесном оштећењу за члана породице са инвалидитетом;

10) Доказ о постојању болести од већег социо-медицинског значаја (малигна обољења, бронхијална и срчана астма, тешка опструктивна обољења плућа, активна туберкулоза, инфаркт срца, декомпензована срчана обољења, трансплантација срца, цереброваскуларни инсулт, епилепсија, теже душевне болести, прогресивне нервномишићне болести, парезе и парализе, хемофилија, инсулин зависни дијабетес, хроничне бубрежне инсуфицијенције на дијализама, системске аутоимуне болести, остеомијелитиси, ХИВ инфекције и сл.) – Лекарски налаз не старији од годину дана;

11) за једнородитељску породицу прилаже се:

- потврда о смрти брачног друга;

- решење надлежног суда о проглашењу несталог лица за умрло;

- извод из матичне књиге рођених за децу без утврђеног очинства

- пресуда о разводу брака или доказ о поверавању малолетног детета или деце (уколико у пресуди о разводу брака није одлучено о поверавању детета, или уколико се ради о ванбрачним партнерима чија је заједница престала да траје), а уз оба доказа потребно је приложити изјаву Подносиоца пријаве оверену код надлежног органа да се Подносилац пријаве непосредно брине о детету и да самостално обезбеђује средства за издржавање, да други родитељ не учествује или недовољно учествује у тим трошковима, а да, у међувремену, Подносилац пријаве није засновао брачну или ванбрачну заједницу;

12) Потврду надлежног органа/организације за члана породичног домаћинства који је настрадао или нестао у сукобима на просторима бивше Социјалистичке Федеративне Републике Југославије;

13) Доказ о регистрованом сеоском газдинству (уколико Подносилац пријаве или чланови његовог породичног домаћинства имају регистровано сеоско газдинство);

14) Оверену изјаву власника сеоске куће на коју се односи Помоћ, да је сагласан да исту отуђи у корист Подносиоца пријаве;

15) Лист непокретности не старији од месец дана за предметну сеоску кућу

16) Потврду надлежног органа о поднетом захтеву за легализацију, односно покренутом поступку озакоњења предметне сеоске куће и уверење надлежног органа да је на земљишту на коме се налази предметна сеоска кућа дозвољена индивидуална стамбена градња (важећа информација о локацији);

17) Уколико се ради о сеоским кућама које су у време подношења пријава на Јавни позив у поступку легализације/озакоњења, потребно је, најкасније до доношења Одлуке, доставити доказ да је поступак легализације/озакоњења завршен (односи се на оне Подносиоце пријава који конкуришу са сеоским кућама које су у време подношења пријава на Јавни позив у поступку легализације/озакоњења);

18) Потврда надлежне пореске управе о измиреним пореским обавезама које су настале по основу права својине за предметну сеоску кућу и земљиште који су предмет купопродаје;

19) Фотокопију личне карте продавца сеоске куће (очитане уколико је у питању лична карта са чипом);

20) Изјава Подносиоца пријаве и чланова породичног домаћинства за достављање документације по службеној дужности (наведену изјаву није потребно оверавити).

Докази из става 1. члан 11. Правилника подносе се у фотокопији, с тим да Комисија за избор корисника може од Подносиоца пријаве на Јавни позив тражити оригинална документа на увид.

Поред доказа наведених у ставу 1. члан 11.Правилника, Комисија за избор корисника може од Подносиоца пријаве тражити и друге неопходне доказе ради утврђивања чињеница и околности потребних за доношење правилне и законите одлуке.

**ИЗБОР КОРИСНИКА**

Комисија разматра пријаве по објављеном јавном позиву и сачињава предлог листе реда првенства који објављује на огласним таблама Градске општине Младеновац.

Проверу навода из поднетих пријава на јавни позив на терену врши Општина и Комесаријат.

Уколико се појаве нови и важни елементи везани за претходно обрађену пријаву на јавни позив, Комисија задржава право на поновно разматрање пријаве на исти.

Пријаве на јавни позив које су неблаговремене, непотпуне и поднете од стране неовлашћеног лица Комисија неће разматрати.

Пријаву у погледу које нису испуњени услови из члана 2.и 3. Правилника, Комисија не бодује већ исту Решењем одбија, као неосновану.

Против Решења Комисије, заинтересовано лице може уложити жалбу Већу градске општине Младеновац, преко Комисије, у року од 15 (петнаест) дана од дана достављања наведеног решења.

На предлог листе реда првенства подносилац пријаве на јавни позив може уложити приговор Комисији у року од 15 ( петнаест) дана од дана објављивања предлога листе реда првенства.

Коначна листа реда првенства објављује се на начин и на месту где је био објављен јавни позив.

На основу коначне листе реда првенства Комисија доноси Одлуку о додели помоћи за побољшање услова становања.

На Одлуку Комисије, подносилац пријаве има право жалбе Већу градске општине Младеновац у року од 15 (петнаест) дана од дана достављања Одлуке.

На основу Одлуке из члана 18. став 1. Правилника, градска општина Младеновац, власник предметне непокретности – сеоске куће са окућницом односно одговарајуће непокретности намењене становању и Корисник којем је додељена Помоћ, закључују уговор у писаној форми којим се регулишу међусобна права и обавезе потписника уговора.

Уговором ,биће предвиђено да изабрани Корисник Помоћи сеоску кућу са окућницом односно одговарајуће непокретности намењене становању неће отуђити најмање пет (5) година.

Након потписивања уговора, изабрани корисник и продавац закључују Уговор о купопродаји сеоске куће са окућницом односно одговарајуће непокретности намењене становању.

Изабрани корисник и градска општина Младеновац закључују Уговор о додели грађевинског и другог материјала и/или опреме за поправку или адаптацију предметне сеоске куће са окућницом односно одговарајуће непокретности намењене становању.

**ПОДНОШЕЊЕ ЗАХТЕВА**

Образац пријаве на јавни позив, се преузима у канцеларији бр.11 у повереништву за избеглице од 08- 15 часова.

Пријаве се, са потребном документацијом, подносе у **затвореној коверти** са назнаком**: „ Комисији за избор корисника за доделу помоћи интерно расељеним лицима за куповину сеоске куће са окућницом“** преко писарнице Градске општине Младеновац или путем поште на адресу:

Градска општина Младеновац

Јанка Катића бр.6

11400 Младеновац

**Рок за подношење захтева са потребном документацијом је**

**од 01. септембра до 01. октобра 2021. године.**

Број: III-08-561-3-07/2021

У Младеновцу, 01.09.2021.године.